**RŪPNIECISKĀS ZVEJAS TIESĪBU NOMA PIEKRASTES ŪDEŅOS 2022. GADAM**

atbilstoši zvejas rīku skaita limita sadalījumam attiecīgajā pagastā, pašvaldība iedala konkrētu limita apjomu, slēdzot rūpnieciskās zvejas tiesību nomas līgumu.

**Pakalpojuma saņēmējs**

* Komerczvejnieks (Juridiskām personām – speciālā atļauja (licence)) komercdarbībai attiecīgajos ūdeņos. Iznomājot zvejas tiesības, priekšroka ir tai komercsabiedrībai vai individuālajam komersantam, kas darbojas attiecīgās pašvaldības teritorijā, ir saistīts ar komerciālo zveju vai nodarbojas ar zivju resursu atražošanu un pavairošanu, pildījis iepriekš noslēgtā līguma nosacījumus un ievērojis zveju regulējošos noteikumus.
* Pašpatēriņa zvejnieks.

**Pakalpojuma pieprasīšanas iespējas**

Juridiskas vai fiziskas personas (pašpatēriņa zvejnieks) iesniegums adresēts Talsu novada pašvaldības Licencēšanas komisijai, norādot reģistrācijas Nr. vai personas kodu, deklarētās dzīvesvietas adresi, pieprasīto zvejas rīku skaitu, laivas Nr., telefona numuru un e-pastu. Iesniegumam jāpievieno laivas apliecības kopija (ja nepieciešams, vienošanās).

Ja uz zvejas rīkiem, uz kuriem kādam no komerczvejniekiekiem nebūs priekšroka, pieprasījums pārsniegs piešķiramo zvejas rīku limita atlikumu, par šādu zvejas rīku nomu tiks organizēta rakstiska zvejas rīku izsole.

Ja pašpatēriņa zvejniekiem pagasta teritorijā piešķiramo zvejas rīku (zivju tīkls, reņģu tīkls, lucīšu murds, zivju āķi) limita atlikums pārsniegs 5% (piecus procentus) no pagasta teritorijā piešķiramo zvejas rīku kopējā apjoma, pašvaldība rīkos rūpnieciskās zvejas tiesību nomas izsoli, ievērojot normatīvos aktus par ūdenstilpju un rūpnieciskās zvejas tiesību nomu un zvejas tiesību izmantošanas kārtību.

**Iesniegumu iesniegšanas iespējas**

Iesniegumi par zvejas rīku limitu katrā no pagastu teritorijām ir jāiesniedz atsevišķi.

* **Klātienē**:
* Kolkas pagasta pārvalde, „Brigas”, Kolka, Kolkas pagasts, Talsu novads, tālrunis 63220551; 26324975;
* Rojas pagasta pārvalde, Zvejnieku iela 3, Roja, Rojas pagasts, Talsu novads, Latvija, tālrunis 63232050; 27234281;
* Mērsraga pagasta pārvalde, Lielā iela 35, Mērsraga pagasts, Talsu novads, tālrunis 63235602, 29474420;
* **Elektroniski** iesniegumu var iesniegt, rakstot uz e-pastu pasts@talsi.lv.

**Normatīvie akti, kas reglamentē zvejniecību**

* Zvejniecības likums (12.05.1995.);
* MK noteikumi Nr. 359 “Licencētās rūpnieciskās zvejas kārtība” (07.08.2001.);
* MK noteikumi Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (27.08.2009.);
* MK noteikumi Nr. 1375 “Noteikumi par rūpnieciskās zvejas limitiem un to izmantošanas kārtību piekrastes ūdeņos” (11.12.2009.);
* MK noteikumi Nr. 296 “Noteikumi par rūpniecisko zveju teritoriālajos ūdeņos un ekonomiskās zonas ūdeņos” (02.05.2007.);
* MK noteikumi Nr. 295 “Noteikumi par rūpniecisko zveju iekšējos ūdeņos” (02.05.2007.).